Mesto Skalica – hlavný kontrolór

Správa o výsledku kontroly

K-18-2017

**Hlavný kontrolór Mesta Skalica** : Ing. Gejza Liska

**Kontrolovaný subjekt** : Mesto Skalica - Mestský úrad Skalica

**Cieľ a predmet kontroly** : Kontrola Všeobecne záväzného nariadenia mesta Skalica č. 7/2009 o miestnej dani za užívanie verejného priestranstva na území mesta Skalica.

**Kontrolované obdobie** : rok 2017 do konca mesiaca október

**Miesto a čas vykonania kontroly** : Mestský úrad v Skalici v dňoch od 30.10.2017 do dňa 03.12.2017.

**Dátum doručenia návrhu správy na oboznámenie kontrolovanému subjektu** : 18.01.2018

Kontrolovaný subjekt podal námietky k zisteným nedostatkom, navrhnutým odporúčaniam, kde uviedol, že ,, Verejné prístupné pozemky vo vlastníctve Mesta Skalica (verejné priestranstvo) sú prenajaté v zmysle Nájomnej zmluvy zo dňa 10.6.2004 vrátane dodatkov obchodnej spoločnosti SPRÁVA MESTSKÉHO MAJETKU, s.r.o., ktorá tieto pozemky neprenajíma v zmysle Všeobecne záväzné nariadenie Mesta Skalica č.7/2009 o miestnej dani za užívanie verejného priestranstva na území Skalica a nepostupuje podľa § 30 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady znení neskorších predpisov. Obchodná spoločnosť SPRÁVA MESTSKÉHO MAJETKU, s.r.o. má ako 100%-ná obchodná spoločnosť založená Mestom skalica oprávnenie na uzatváranie nájomných zmlúv, ktorých predmetom je užívanie verejne prístupných pozemkov vo vlastníctve Mesta Skalica, všetky zmluvné podmienky užívania týchto pozemkov sú súčasťou nájomnej zmluvy, vrátane za ich užívanie. Všeobecne záväzné nariadenie Mesta skalica č.7/209 o miestnej dani za užívanie verejného priestranstva na území mesta Skalica sa dodržiava, nakoľko nie sú zákonné podmienky na vyrubenie dane za užívanie verejného priestranstva.§ 30 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov sa neporušuje.

 Preverením opodstatnenosti námietok k zisteným nedostatkom, navrhnutým odporúčaniam bolo zistené, že tieto námietky sú neopodstatnené, nakoľko kontrolou zameranou na obdobie rok 2017 do konca mesiaca október daň za užívanie verejného priestranstva nebola vyberaná a nebola vyberaná ani v predchádzajúcich rokoch, tým pádom nebola príjmom mesta a tiež, že v kontrolovanom období bolo na webovom sídle Mesta Skalica [www.skalica.sk](http://www.skalica.sk) v sekcii ,, Ako vybaviť “ zverejňovaná stránka s nadpisom „ Žiadosť o prenájom verejného priestranstva“ , kde bolo uvedené, že Mesto Skalica vyrubuje miestnu dňa za užívanie verejného priestranstva (podľa VZN č. 7/2009 o miestnej dani za užívanie verejného priestranstva v meste Skalica) s priloženým formulárom ,, Žiadosť o povolenie na užívanie verejného priestranstva“ , kde uvedenými zavadzajúcimi informáciami pre verejnosť konštatujem a nesúlad so Zákonom č.582/2004 Z.z.-o miestnych daniach a miestnom poplatku za komunálne odpady a drobné stavebné odpady a to podľa § 30 ods. 2 , ktoré má nasledovné znenie : ,, Verejným priestranstvom na účely tohto zákona sú verejnosti prístupné pozemky vo vlastníctve obce. **Verejným priestranstvom** na účely tohto zákona  **nie sú** pozemky, ktoré obec prenajala podľa osobitného zákona“.

 Ďalej konštatujem, že podľa zistených informácii dňa 13.11.2017, teda jednoznačne po termíne kontrolovaného obdobia došlo k oprave zverejňovaných dokumentov na webovom sídle Mesta Skalica [www.skalica.sk](http://www.skalica.sk) a to v sekcii ,, Ako vybaviť“ a to tak, že bola doplnená podsekcia ,,Užívanie verejne prístupných pozemkov mesta“ a bol priložený formulár ,, Žiadosť o vydanie súhlasu na užívanie verejne prístupného pozemku vo vlastníctve Mesta Skalica. “, ktoré skutočnosti boli uvedené aj v námietkach k zisteným nedostatkom, navrhnutým opatreniam, ktoré považujem za neopodstatnené z vyššie uvedených skutočností, pričom vykonané zmeny na webovom sídle mesta Skalica považujem za správne a v súlade so zákonom a tiež nezavádzajúce či pre fyzické alebo právnické subjekty v meste Skalica.

**Opis zistených nedostatkov** : Všeobecne záväzné nariadenie č.7/2009 {ďalej len VZN 7/2009} o miestnej dani za užívanie verejného priestranstva na území mesta Skalica zo dňa 10.12.2010, nadobudlo právoplatnosť dňa 01.01.2010. VZN 7/2009 v úvodnom ustanovení konštatuje, že mesto Skalica bude vyberať miestnu daň za užívanie verejného priestranstva a podľa § 2 ods. 4 uvádza, že verejným priestranstvom na účely tohto VZN sú miestne komunikácie [ cesta, chodník ] , mestská zeleň a všetky verejné prístupné pozemky na území historického centra mesta, okrem tých, ktoré sú vo vlastníctve fyzických a právnických osôb.

 Kontrolou bolo zistené, že daň za užívanie verejného priestranstva nebola vyberaná v sledovanom období a ani v predchádzajúcich rokoch, tým pádom nebola príjmom mesta Skalica.

Za užívanie verejného priestranstva je vyberaný poplatok, ktorý je príjmom Správy mestského majetku s.r.o., Skalica, čím dochádza k nedodržaniu VZN Mesta Skalica č.7/2009 a porušovaniu Zákona č. 582/2004 Z.z. o miestnych daniach a miestnom poplatku za komunálne odpady v zmysle § 30.

Mesto Skalica od uskutočnenia zmien na webom sídle / 13.11.2017 / v súlade so zákonom informuje občanov o správnych poplatkoch týkajúcich sa užívania verejne prístupných pozemkov mesta .

Zoznam príloh preukazajúcich nedostatky :

- Žiadosť o prenájom verejného priestranstva

- Žiadosť o povolenie na užívanie verejného priestranstva

Lehota na predloženie písomného zoznamu splnených opatrení prijatých na nápravu zistených nedostatkov a odstránenie ich príčin:

Kontrolovaný subjekt dňa 22.01.2018 doručil správu o splnených opatreniach prijatých na nápravu zistených nedostatkov a na odstránenie príčin ich vzniku.

- na webovom sídle Mesta Skalica www.skalica.sk a to v sekcii ,, Ako vybaviť“ a to tak, že bola doplnená podsekcia ,,Užívanie verejne prístupných pozemkov mesta“ a bol priložený formulár ,, Žiadosť o vydanie súhlasu na užívanie verejne prístupného pozemku vo vlastníctve Mesta Skalica. “

- Primátorovi Mesta Skalica bol predložený návrh Dodatku č. 42/2018 k Nájomnej zmluve zo dňa 10.06.2004 v znení dodatkov 1/2004 až 41/2016 medzi Mestom skalica a obchodnou spoločnosťou SPRÁVA MESTSKÉHO MAJETKU, s.r.o..

Dňa 29.01.2018 Hlavný kontrolór:

 Ing.Gejza Liska

Prevzal dňa ............................Ing. Anton Bobrík prednosta MsÚ Skalica..................................